DTAC ร่วง 3% หลัง “ลาร์ส โอเคะ นอร์ลิ่ง” บอกลาตำแหน่ง CEO มีผล 1 ก.ย.61
DTAC ร่วง 3% หลัง “ลาร์ส โอเคะ นอร์ลิ่ง” บอกลาตำแหน่ง CEO มีผล 1 ก.ย.61 โดยล่าสุด ณ เวลา 11.43 น. อยู่ที่ระดับ 45.50 บาท ลดลง 1.25 บาท หรือ 2.67% สูงสุดที่ระดับ 46.25 บาท ต่ำสุดที่ระดับ 45.25 บาท มูลค่าการซื้อขาย 183.82 ล้านบาท
14 มี.ค. 2561

ผู้สื่อข่าวรายงานว่า ราคาหุ้น บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ณ เวลา 11.43 น. อยู่ที่ระดับ 45.50 บาท ลดลง 1.25 บาท หรือ 2.67% สูงสุดที่ระดับ 46.25 บาท ต่ำสุดที่ระดับ 45.25 บาท มูลค่าการซื้อขาย 183.82 ล้านบาท

โดยราคาหุ้น DTAC ปรับตัวลดลง หลังบริษัทแจ้งต่อตลาดหลักทรัพย์แห่งประเทศไทย ว่า นายลาร์ส โอเคะ นอร์ลิ่ง ประธานเจ้าหน้าที่บริหารและกรรมการของบริษัทฯ ได้แจ้งความประสงค์ขอลาออกจากตำแหน่งประธานเจ้าหน้าที่บริหาร และกรรมการของบริษัทฯ เพื่อประกอบการงานอื่นๆ ต่อไป โดยการลาออกจากบริษัทฯ จะมีผลในวันที่ 1 กันยายน 2561 เป็นต้นไป หรือในวันอื่นที่บริษัทฯ ได้แต่งตั้งผู้ดำรงตำแหน่งคนใหม่
ทั้งนี้ บริษัทฯ ได้เริ่มกระบวนการสรรหาประธานเจ้าหน้าที่บริหารและกรรมการคนใหม่แทน นายลาร์ส โอเคะ นอร์ลิ่ง แล้ว และจะแจ้งผลการแต่งตั้งประธานเจ้าหน้าที่บริหารและกรรมการคนใหม่ให้ทราบต่อไป